ტექნიკური დავალება
წნევის გამაძლიერებელი სატუმბ სადგურებში მართვისა და მონიტორინგის სისტემის მოწყობა
1. ზოგადი ინფორმაცია და პროექტის მიზანი
პროექტის დასახელება: არსებულ გამაძლიერებელ სატუმბ სადგურებზე (ბუსტერებზე) Grundfos-ისა და Wilo-ს მართვის ფარები ინტეგრაცია მართვისა და მონიტორინგის სისტემაში.
მდებარეობა: თბილისი (დეტალურად იხილეთ მე-4 პუნქტში მოცემულ ცხრილში).
დამკვეთი: GWP
შემსრულებელი: 

პროექტის მიზანი:
სხვადასხვა თაობის, მოდიფიკაციისა და მწარმოებლის მართვის ფარებით აღჭურვილი სატუმბი სადგურებისთვის მონაცემთა შეგროვების, დისტანციური მართვისა და მონიტორინგის, ავტომატიზებული სისტემის დანერგვა. სისტემამ უნდა უზრუნველყოს ტუმბო აგრეგატების მუშაობის პარამეტრების უწყვეტი კონტროლი, დისტანციური მართვა (ჩართვა/გამორთვა/გადატვირთვა) და ავარიული სიგნალების დროული გადაცემა Zeus SCADA სისტემაში.
2. არსებული მდგომარეობა
მართვის სისტემები შედგება Grundfos-ისა და Wilo-ს მიერ სხვადასხვა წლებში წარმოებული ფარებით. ვინაიდან სხვადასხვა ტიპის მართვის ფარია, ყველა მათგანზე საჭიროა ინდივიდუალური მიდგომის მართვის სისტემის აწყობა.
მნიშვნელოვანი პირობა: 
· ციფრული ინტეგრაციისთვის საჭირო ყველა დამატებითი კომპონენტის (მაგ. Grundfos CIM/CIU Modbus მოდულები) მიწოდება და მონტაჟი ეკისრება კონტრაქტორს. აღნიშნული კომპონენტები აუცილებლად გათვალისწინებული უნდა იქნას სატენდერო განფასებაში.


3. ფუნქციური მოთხოვნები და მონიტორინგის პარამეტრები
3.1 მონაცემთა შეგროვება (Zeus SCADA)
შემსრულებელმა უნდა უზრუნველყოს შემდეგი პარამეტრების უწყვეტი გადაცემა ცენტრალურ Zeus SCADA პლატფორმაზე:
· ელექტრული პარამეტრები: ქსელის სამფაზიანი ძაბვა, სიხშირე, ტუმბოების მიერ მოხმარებული დენის ძალა და აქტიური სიმძლავრე. ახალ ფარებზე ინდივიდუალურად თითოეული ტუმბოს დონეზე Modbus-ით, ძველ Grundfos და Wilo-ს სისტემებზე — საერთო ჯამური სადგურის დონეზე.
· ტექნოლოგიური პარამეტრები: ტუმბოების მიმდინარე სტატუსი (Run / Stop), ძრავის ბრუნთა რიცხვი (RPM) (სიხშირულ გარდამქმნელებზე მომუშავე აგრეგატებისთვის), წნევა შემწოვ და დამწნეხ კოლექტორზე.
· ავარიები და განგაშები: საერთო ჯგუფური ავარია (ძველ ფარებზე), ხოლო ახალ სისტემებზე (CU352) — ავარიის კონკრეტული ტიპის განსაზღვრა (მშრალი სვლა, ფაზის დაკარგვა/დისბალანსი, გადატვირთვა). ყველა განგაში უნდა ფიქსირდებოდეს ისტორიის ჟურნალში (Alarm Log).

3.2 მართვის რეჟიმები და ალგორითმები
  ქარხნული ლოგიკის ხელშეუხებლობა: სატუმბი სადგურების არსებული ქარხნული მართვის სისტემა (Grundfos/Wilo კონტროლერები) უნდა დარჩეს სრულიად უცვლელი თავისი შიდა ავტომატიზაციის ლოგიკით, ფუნქციონალით, როტაციითა და უსაფრთხოების დაცვებით.
  დისტანციური ჩარევის ფარგლები: დამკვეთის მიერ მიწოდებული Microcom RTU კონტროლერების ინტეგრაციით, არსებულ სისტემაში დისტანციური ჩარევა უნდა განხორციელდეს მხოლოდ და მხოლოდ შემდეგი ფუნქციონალის მისაღწევად:
1. კოლექტიური ჩართვა / გამორთვა (Collective Start/Stop): ცენტრალური SCADA სისტემიდან მთლიანი სატუმბი სადგურის ჯგუფური დისტანციური ჩართვა ან გამორთვა.
2. დისტანციური გადატვირთვა (Reset): ავარიის დაფიქსირების შემთხვევაში, მართვის ფარის დისტანციურად გადასატვირთად (Reset ბრძანების გაგზავნა) სამუშაო რეჟიმის აღსადგენად.
3. წნევის დავალების დისტანციური ცვლილება (Remote Pressure Setpoint): იმ ობიექტებზე, სადაც არსებული ქარხნული ფარი/კონტროლერი ტექნიკურად იძლევა საშუალებას (მაგ. ციფრული Modbus პროტოკოლით CIM/CIU მოდულების მეშვეობით ინტეგრაციისას), რეალიზებული უნდა იქნას SCADA-დან გამავალი წნევის დავალების (Setpoint) დისტანციური ცვლილების ფუნქცია.
4. სამუშაოს მოცულობა და ობიექტების ნუსხა
კონტრაქტორმა უნდა უზრუნველყოს აპარატურის მიწოდება, მონტაჟი, პროგრამირება და SCADA ინტეგრაცია (გარდა Microcom M103, კონტროლერებისა, რომელსაც დამკვეთი თავად მიაწვდის) ჯამში 6 გამაძლიერებელ სატუმბ სადგურზე:
	Pumping Station
	Pump Type
	Quantity of Pumps
	Motor Power (kW)
	Comment

	Zemo Vake
	Grundfos
	11
	22
	2 × Control Panels: Hydro MPC-F CU351 + Hydro MPC-F CU352

	Gldani 1 District N12 Building
	Wilo
	4
	7.5
	Wilo COR 2 CC, one VFD installed

	Didi Dighomi 3 District N5 Building
	Wilo
	4
	18.5
	Wilo COR 2 CC, one VFD installed

	Didi Dighomi 3 District N20 Building
	Wilo
	4
	18.5
	Wilo COR 2 CC, one VFD installed

	Okhrokana
	Grundfos
	4
	15
	Control panel model: Hydro MPC-EC CU352

	Akhaldaba
	Grundfos
	3
	1.5
	Control panel model: Hydro MPC-F CU352




სავალდებულო პირობა პრეტენდენტებისთვის: სატენდერო შეთავაზების დაფიქსირებამდე, ყველა მონაწილე კომპანიამ ადგილზე უნდა მოინახულოს ყველა განსხვავებული სახის ობიექტი, დეტალურად შეაფასოს არსებული ფარების შიდა სივრცე, საკაბელო ტრასების სიგრძე და სამუშაოს რეალური მოცულობა. 
5. ტექნიკური მოთხოვნები და აპარატურა
· ცენტრალური კონტროლერი: მონაცემთა შეგროვებისა და გადაცემისთვის გამოყენებული უნდა იყოს დამკვეთის მიერ მოწოდებული Microcom M103 სერიის RTU კონტროლერი.
· კავშირის პროტოკოლი: მოწყობილობებს შორის შიდა კომუნიკაცია უნდა დამყარდეს Modbus RTU/TCP პროტოკოლით.
პასუხისმგებლობის გადანაწილება:
· დამკვეთი (GWP): შემსრულებელს გადასცემს Microcom M103 კონტროლერებს საჭირო საბაზისო მოდულებით.
· კონტრაქტორი / შემსრულებელი: საკუთარი ხარჯით უზრუნველყოფს ყველა სხვა საჭირო კომპონენტისა და სამუშაოს მიწოდებას:
· მართვის ფარების აწყობას, გადაკეთებასა და სამონტაჟო სამუშაოებს.
· შუალედური რელეების, დამცავი ელემენტების, კვების ბლოკების მიწოდებას.
· საინფორმაციო, სიგნალისა და ძალოვანი კაბელების, საკაბელო არხებისა და სახარჯი მასალების მიწოდებას.
6. ჩაბარება და მიღება
· სისტემა დამკვეთს ბარდება ექვსივე ობიექტზე სრულად გამართულ და მუშა მდგომარეობაში.
· შემსრულებელი ვალდებულია ჩაბარებისას წარმოადგინოს ობიექტების დოკუმენტაცია, მართვის ფარების განახლებული პრინციპული ელექტრო სქემები, სადაც ზუსტად იქნება ნაჩვენები Microcom კონტროლერების ინტეგრაციისა და კავშირის წერტილები.


7. საგარანტიო პირობები და მხარდაჭერა
  სამუშაოების გარანტია: კონტრაქტორი იძლევა შესრულებული სამუშაოების (მონტაჟი, კავშირები, პროგრამირება, SCADA ინტეგრაცია) ხარისხის გარანტიას სისტემის საბოლოო მიღებიდან 24 თვის განმავლობაში.
  ხარვეზების აღმოფხვრის რეაგირების ვადები: საგარანტიო პერიოდში სამონტაჟო ან პროგრამული ხარვეზის გამოვლენის შემთხვევაში, რეაგირებისა და პრობლემის მოგვარების ვადები განისაზღვრება შემდეგნაირად:
1. მარტივი/დისტანციური ხარვეზები: თუ პრობლემა მარტივია და არ საჭიროებს სპეციალისტის ობიექტზე ფიზიკურად მისვლას (მაგ. დისტანციურად მოგვარებადი პროგრამული ხარვეზი, SCADA-ს პარამეტრების კორექტირება ან ქსელური კავშირის აღდგენა), კონტრაქტორი ვალდებულია უზრუნველყოს მყისიერი რეაგირება და ხარვეზის დაუყოვნებლივ აღმოფხვრა.
2. რთული/აპარატურული ხარვეზები: თუ პრობლემა შედარებით რთულია და მოითხოვს ადგილზე გამოცხადებას, ელექტრული სქემების გადამოწმებას, ფიზიკურ გადაკეთებას ან აპარატურის შეცვლას, კონტრაქტორს პრობლემის სრულად აღმოსაფხვრელად ეძლევა 24–48 საათი ოფიციალური შეტყობინების მიღებიდან.
  აპარატურული პასუხისმგებლობა: კონტრაქტორი არ არის პასუხისმგებელი დამკვეთის მიერ მიწოდებული Microcom-ის კონტროლერების შიდა ქარხნულ დეფექტებზე. თუმცა, იგი სრულად აგებს პასუხს არასწორი მონტაჟით ან ელექტრული კავშირებით გამოწვეულ ნებისმიერ დაზიანებაზე.
  პროგრამული მხარდაჭერა: საგარანტიო პერიოდში, კონტრაქტორი უზრუნველყოფს მხარდაჭერას მართვის ლოგიკაში ან SCADA ვიზუალიზაციაში მცირე კორექტივების შესატანად, რაც არ გულისხმობს სისტემის ფუნდამენტურ გადაკეთებას.

